CELEX: C2006/086/74
Language: et
Date: 2006-04-08 00:00:00
Title: Kohtuasi T-43/06:  9. veebruaril 2006  esitatud hagi — Cofira SAC  versus  komisjon

8.4.2006   
            
            
               ET
            
            
               Euroopa Liidu Teataja
            
            
               C 86/37
            
         9. veebruaril 2006 esitatud hagi — Cofira SAC versus komisjon
   (Kohtuasi T-43/06)
   (2006/C 86/74)
   Kohtumenetluse keel: itaalia
   Pooled
   
      Hageja: Cofira SAC (Rousset Cedex, Prantsusmaa) (esindajad: avvocato Girolamo Addessi, avvocato Leonilda Mari ja avvocato Daniella Magurno)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada Cofira SAC'ile määratud trahv;
            
         
               —
            
            
               määrata trahv solidaarselt kõigile Cofira Sepso jagunemisel loodud äriühingutele;
            
         
               —
            
            
               vähendada trahvi summat;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Vaidlustatud otsuse artiklis 1 väidetakse, et teatud ettevõtjad, nende hulgas ka hageja, rikkusid 24. märtsist 198226. juunini 2002 ühenduse konkurentsieeskirju osaledes kokkulepetes ja kooskõlastatud tegevustes plastikust tööstuslike kottide sektoris Belgias, Saksamaal, Hispaanias, Luksemburgis ja Madalmaades. Nimetatud rikkumiste eesmärgiks oli kostja arvates hindade kokkuleppimine; ühiste mudelite kasutuselevõtt; hindade arvutamine; turgude, müügikvootide, klientide, tehingute ja tellimuste jagamine; pakkumismenetlustele kooskõlastatult vastamine; individuaalse teabe vahetamine.
   Oma nõuete toetuseks viitab hageja eelkõige sellele, et Cofira Sac ei peaks olema otsuse adressaat.
   Ta tuletab selles osas meelde, et 27. novembril 2003 jagunes COFIRA SEPSO, mida muude ettevõtjate hulgas uuriti, kolmeks äriühinguks, millest üks on hageja. Seetõttu loodi COFIRA SAC pärast nende asjaolude ilmnemist, mille eest komisjon karistuse määras.
   Vaidlustatud otsusest ei ilmne ka põhjused, miks trahv määrati ainuüksi hagejale, samas kui kõik COFIRA SEPSO jagunemisel tekkinud äriühingud pidid vastutama ette heidetud rikkumiste eest.
   Lisaks sellele ei ilmne otsusest kriteeriumid, mille alusel määrati kindlaks trahvi summa, arvestades sellega, et trahv määratakse vastavalt käibele ja etteheidetud asjaolude ilmnemise ajal ei olnud hagejal käivet, sest äriühingut ei olnud veel olemas.
   Teiselt poolt ei viita komisjon rikkumist moodustavatele faktilistele asjaoludele. Kogu otsus põhineb eeldusel, et äriühingute esindajate kohtumiste puhul on tegelikult tegemist asutamislepingu artikliga 81 vastuolus oleva käitumisega ning eeldusel, et selline tegevus avaldas olulist mõju konkurentsile. Isegi kui nõustuda komisjoni poolt viidatud asjaoludega, on viieteistkümne-aastane aegumistähtaeg möödunud.